เครือข่ายยุติโทษประหารฯ เสนอใช้จำคุกตลอดชีวิตแทนและหาทางเยียวยาผู้เสียหาย
เครือข่ายยุติโทษประหารชีวิต ร้องขอให้มีการศึกษาเรื่องบทลงโทษทางอาญาวิธีการป้องกันอาชญากรรม และการเยียวยาผู้เสียหายจากอาชญากรรมร้ายแรง พิจารณายุติโทษประหารชีวิตซึ่งจะแทนที่ด้วยโทษจำคุกตลอดชีวิต ระหว่างที่ยังไม่มีการแก้ไขกฎหมายในเรื่องนี้ ขอให้พักการบังคับโทษประหารชีวิต ขณะที่โรม ชี้ประสบการณ์จากต่างประเทศโทษประหารไม่ได้ทำให้คดีอาญาลดลง10 ต.ค.2562 เนื่องในวันยุติโทษประหารชีวิต รายงานว่า วันนี้ (10 ต.ค.62) เวลา 13.00 น. ที่จุฬาลงกรณ์มหาวิทยาลัย เครือข่ายยุติโทษประหารชีวิต ประกอบด้วยสถาบันสิทธิมนุษยชนและสันติศึกษา มหาวิทยาลัยมหิดล ศูนย์ศึกษาสันติภาพและความขัดแย้ง จุฬาลงกรณ์มหาวิทยาลัย มูลนิธิสันติภาพและวัฒนธรรม สมาคมสิทธิเสรีภาพของประชาชน สมาคมแอมเนสตี้ อินเตอร์เนชั่นแนลประเทศไทย มูลนิธิผสานวัฒนธรรม จัดงานเสวนาเพื่อยุติโทษประหารชีวิตในประเทศไทยภายใต้การสนับสนุนจากสถานทูตฝรั่งเศสลัดดาวัลย์ ตันติวิทยาพิทักษ์ผู้แทนเครือข่ายยุติโทษประหารชีวิต กล่าวว่า ประเทศไทยคุ้นเคยกับโทษประหารชีวิต ที่เป็นบทลงโทษทางกฎหมายในระบบยุติธรรมของไทยมานานหลายศตวรรษ จนกลายเป็นความเชื่อ ค่านิยม และบรรทัดฐานทางสังคม แต่มีองค์กรหลายแห่งเรียกร้องให้ยกเลิกโทษประหารชีวิต ทั้งในทางกฎหมายและในทางปฏิบัติ นักเคลื่อนไหวด้านสิทธิมนุษยชนจำนวนมากต้องการเห็นโทษประหารชีวิตสิ้นสุดลง และแทนที่ด้วยโทษจำคุกตลอดชีวิต วันที่ 10 ตุลาคมของทุกปีเป็นวันต่อต้านโทษประหารชีวิตแห่งโลก เครือข่ายยุติโทษประหารชีวิต จึงจัดงานเสวนายุติโทษประหารชีวิต เพื่อเปิดพื้นที่ให้เกิดการเรียนรู้เรื่องโทษประหารชีวิตในประเทศอาเซียนและประเทศไทย รวมถึงการสร้างความตระหนักรู้ถึงความเหมาะสมในการยุติโทษประหารชีวิตฌัก ลาปูฌเอกอัครราชทูตฝรั่งเศสประจำประเทศไทย กล่าวว่า หลายประเทศยังมีการใช้โทษประหารโดยปราศจากการอภิปรายในที่สาธารณะ ซึ่งบางครั้งเพราะขาดประชาธิปไตย ขณะที่ผู้เกี่ยวข้องทางการเมืองยังนำโทษประหารมาใช้อย่างสม่ำเสมอ ฝรั่งเศสต่อต้านการนำโทษประหารมาใช้ทุกวาระเป็นพันธกิจแน่วแน่และต่อเนื่องของเรา การต่อต้านโทษประหารชีวิตเป็นภารกิจทางอารยธรรมที่เกี่ยวข้องกับพวกเราทั้งหมด ขอยืนยันว่าโทษประหารชีวิตเป็นการกระทำอมนุษย์ แทนที่จะมีการปกปักรักษาชีวิตมนุษย์ วิคเตอร์ อูโก กล่าวไว้ว่า ไม่มีอะไรท้าทายกว่าความคิดที่มาถึงแล้ว วันนี้ทางเลือกของพวกท่านมาถึงแล้วขออย่ารีรอที่จะต่อสู้โคทม อารียาอ่านถ้อยแถลงของเครือข่ายยุติโทษประหารชีวิต ระบุว่า ด้วยเหตุที่มีความจำเป็นที่จะปกป้องสังคมจากอาชญากรรมร้ายแรง ตลอดจนเยียวยาผู้ที่ได้รับความเสียหายจากอาชญากรรมต่างๆ สังคมจึงมีกระบวนการยุติธรรมเชิงโทษทัณฑ์ (retributive justice) ได้แก่ การตัดสินโทษทางอาญา การราชทัณฑ์ เป็นต้น และมีกระบวนการยุติธรรมเชิงสมานฉันท์ (restorative justice) ได้แก่ การชดเชยผู้เสียหายและการคืนความสมานฉันท์สู่สังคมโทษสูงสุดและเด็ดขาดทางอาญาคือโทษประหารชีวิต แต่มีข้อศึกษาทางอาชญาวิทยาว่า โทษประหารชีวิตไม่ใช่ปัจจัยที่สำคัญที่สุดในการป้องกันอาชญากรรมและป้องปรามผู้ที่จะกระทำความผิดให้ยับยั้งชั่งใจก่อนลงมือกระทำการ ประเทศส่วนใหญ่ (ประมาณ 106 ประเทศ) ได้ยุติโทษประหารชีวิต อีกหลายประเทศ (ประมาณ 28 ประเทศ) มีการตัดสินลงโทษแต่ไม่มีการบังคับโทษประหารชีวิต (moratorium) โดยที่สถิติอาชญากรรมร้ายแรงในประเทศเหล่านี้ไม่ได้เพิ่มขึ้นแต่อย่างใด ประเทศที่เหลือ (ประมาณ 56 ประเทศ) มีการตัดสินและการบังคับโทษประหารชีวิตการลงโทษประหารชีวิตไม่เปิดโอกาสการกลับตัวกลับใจของผู้ถูกลงโทษ อีกทั้งกรณีการตัดสินคดีที่มีข้อผิดพลาดด้านพยานหลักฐานก็ไม่สามารถคืนความยุติธรรมได้ ในประการสำคัญการประหารชีวิตเป็นการลิดรอนสิทธิในชีวิตซึ่งเป็นสิทธิขั้นพื้นฐานของมนุษย์ และการปลิดปลงชีวิตน่าจะขัดกับหลักคำสอนของหลายศาสนาโคทม กล่าว พร้อมระบุว่าทางเครือข่ายมีข้อเรียกร้องต่อผู้มีอำนาจหน้าที่และต่อสังคมดังนี้1. ขอให้มีการศึกษาเรื่องบทลงโทษทางอาญา (โดยเฉพาะโทษจำคุกตลอดชีวิตและโทษประหารชีวิต) วิธีการป้องกันอาชญากรรม และการเยียวยาผู้เสียหายจากอาชญากรรมร้ายแรง2. ขอให้พิจารณายุติโทษประหารชีวิตซึ่งจะแทนที่ด้วยโทษจำคุกตลอดชีวิต โดยแก้ไขประมวลกฎหมายอาญาหมวดโทษ มาตรา 18 เป็น โทษสำหรับลงแก่ผู้กระทำความผิดมีดังนี้ 1. จำคุก 2. กักขัง 3. ปรับ 4. ริบทรัพย์สิน และขอให้ยกเลิกข้อความในมาตรา19 ผู้ใดต้องโทษประหารชีวิต ให้ดำเนินการด้วยวิธีฉีดยาหรือสารพิษให้ตาย3. ในระหว่างที่ยังไม่มีการแก้ไขกฎหมายในเรื่องนี้ ขอให้พักการบังคับโทษประหารชีวิตขณะที่วานนี้ (9 ต.ค.62)รังสิมันต์ โรม ส.ส.พรรคอนาคตใหม่ ในฐานะโฆษกกรรมาธิการกฎหมายการยุติธรรมและสิทธิมนุษยชน โพสต์ข้อความผ่านเฟสบุ๊คแฟนเพจ Rangsiman Rome - รังสิมันต์ โรม ว่ากรรมาธิการฯได้มีโอกาสแลกเปลี่ยนกับสถานทูตและเอ็นจีโอด้านสิทธิมนุษยชนซึ่งเป็นโอกาสอันดีที่กรรมาธิการได้แลกเปลี่ยนในประเด็นการยกเลิกประหารชีวิตประเด็นหนึ่งที่ได้มีการแลกเปลี่ยนคือเรื่องโทษประหารชีวิตไม่ได้ทำให้คดีอาญาลดลงเรื่องนี้สะท้อนผ่านประสบการณ์และสถิติในต่างประเทศผมคิดว่าเราสามารถเรียนรู้ประสบการณ์จากต่างประเทศได้ว่าพวกเขาซึ่งมีบทเรียนและประสบการณ์ทำอย่างไรจึงทำให้คนในประเทศเห็นด้วยกับการไม่ใช้โทษประหารชีวิตอีกต่อไปรังสิมันต์ กล่าวต่อว่า มีคำพูดหนึ่งที่ผมชอบมากๆ จากการสนทนาในวันนี้ ในประเทศนอเวย์ได้มีชายคนหนึ่งทำการกราดยิงพลเรือน ชายคนนั้นเรียกร้องให้มีการใช้โทษประหารชีวิตกับตัวเขาปรากฏว่ากระแสสังคมไม่เห็นด้วย และบอกกับชายคนนั้นว่าเราไม่ใช่ฆาตกรและเราจะไม่ใช้โทษประหารเพื่อทำให้คุณได้กลายเป็นฮีโร่ที่ผ่านมานับตั้งแต่ปี 2552ประเทศไทยไม่ได้มีการใช้โทษประหารชีวิตในทางปฏิบัติจนถึงปี 2561ที่ได้มีการบังคับใช้อีกครั้งต่อกรณีนักโทษคดีฆ่าชิงทรัพย์รายหนึ่ง เป็นเวลา 9 ปีที่ประเทศไทยไม่ได้บังคับใช้โทษประหารชีวิต ขาดอีกแค่ 1 ปี คือเดือนสิงหาคม 2562 ประเทศไทยจะถือได้ยกเลิกโทษประหารชีวิตโดยปริยาย (หากประเทศใดไม่มีการประหารชีวิตเกิน 10 ปี สหประชาชาติถือว่าประเทศนั้นเป็นประเทศที่ยกเลิกโทษประหารชีวิตในทางปฏิบัติ) น่าเสียดายที่ประเทศไทยต้องกลับไปเริ่มต้นใหม่อีกครั้งในเรื่องนี้น่าเสียดายที่ประเทศไทยต้องกลับไปเริ่มต้นใหม่อีกครั้งในเรื่องนี้ส่วนตัวผมมีจุดยืนในการต่อต้านโทษประหารและรู้สึกขอบคุณที่วันนี้ได้ร่วมแชร์ประสบการณ์โดยเฉพาะกับสถานทูตต่างประเทศ หวังว่าวันนึงประเทศไทยจะไม่มีโทษประหารอีกต่อไปครับรังสิมันต์ กล่าวทิ้งท้าย
เครือข่ายยุติโทษประหารชีวิต ร้องขอให้มีการศึกษาเรื่องบทลงโทษทางอาญา วิธีการป้องกันอาชญากรรม และการเยียวยาผู้เสียหายจากอาชญากรรมร้ายแรง พิจารณายุติโทษประหารชีวิตซึ่งจะแทนที่ด้วยโทษจำคุกตลอดชีวิต
เครือข่ายยุติโทษประหารชีวิต,ประหารชีวิต,รังสิมันต์ โรม